CELEX: 62016TA0742
Language: hr
Date: 2017-05-16 00:00:00
Title: Predmet T-742/16 RENV: Presuda Općeg suda od 16. svibnja 2017. – C. W. protiv Parlamenta („Javna služba — Dužnosnici — Uznemiravanje — Članak 12.a Pravilnika — Obveza pružanja pomoći — Interna pravila o savjetodavnom odboru nadležnom za prijave zbog uznemiravanja i njegovo sprečavanje na radnom mjestu — Članak 24. Pravilnika — Zahtjev za pružanje pomoći — Odbijanje — Odluka o odbijanju žalbe — Autonoman sadržaj — Preuranjena žalba — Nepostojanje — Uloga i ovlasti savjetodavnog odbora nadležnog za prijave zbog uznemiravanja i njegovo sprečavanje na radnom mjestu — Fakultativni zahtjev dužnosnika — Izvanugovorna odgovornost”)

10.7.2017   
            
            
               HR
            
            
               Službeni list Europske unije
            
            
               C 221/25
            
         Presuda Općeg suda od 16. svibnja 2017. – C. W. protiv Parlamenta
   (Predmet T-742/16 RENV) (1)
   
   ((„Javna služba - Dužnosnici - Uznemiravanje - Članak 12.a Pravilnika - Obveza pružanja pomoći - Interna pravila o savjetodavnom odboru nadležnom za prijave zbog uznemiravanja i njegovo sprečavanje na radnom mjestu - Članak 24. Pravilnika - Zahtjev za pružanje pomoći - Odbijanje - Odluka o odbijanju žalbe - Autonoman sadržaj - Preuranjena žalba - Nepostojanje - Uloga i ovlasti savjetodavnog odbora nadležnog za prijave zbog uznemiravanja i njegovo sprečavanje na radnom mjestu - Fakultativni zahtjev dužnosnika - Izvanugovorna odgovornost”))
   (2017/C 221/35)
   Jezik postupka: engleski
   
      Stranke
   
   
      Tužitelj: CW (zastupnik: C. Bernard-Glanz, odvjetnik)
   
      Tuženik: Europski parlament (zastupnici: E. Taneva i M. Dean, agenti)
   
      Predmet
   
   Zahtjev na temelju članka 270. UFEU-a radi, s jedne strane, poništenja odluke Parlamenta od 8. travnja 2013. kojom se odbija zahtjev za pružanje pomoći koji je tužitelj podnio smatrajući da je žrtva uznemiravanja koje provode njegovi nadređeni, kao i radi poništenja odluke glavnog tajnika Parlamenta od 23. listopada 2013. kojom je odbijena njegova žalba od 9. srpnja 2013. te, s druge strane, radi naknade štete koju je navodno pretrpio.
   
      Izreka
   
   
               1.
            
            
               Poništava se odluka glavnog tajnika Europskog parlamenta, u svojstvu tijela nadležnog za imenovanja, od 23. listopada 2013., kojom je odbijena C. W.-ova žalba.
            
         
               2.
            
            
               Zahtjev za poništenje odluke Parlamenta od 8. travnja 2013. kojom se odbija C. W.-ov zahtjev za pružanje pomoći odbacuje se kao nedopušten.
            
         
               3.
            
            
               Parlamentu se nalaže platiti C. W.-u, na temelju pretrpljene nematerijalne štete, iznos od 2 000 eura uvećan za zatezne kamate od datuma objave ove presude po stopi koju određuje Europska središnja banka (ESB) za glavne poslove refinanciranja.
            
         
               4.
            
            
               U preostalom dijelu zahtjev za naknadu štete se odbija.
            
         
               5.
            
            
               Parlamentu se nalaže snošenje vlastitih troškova, kao i C. W.-ovih troškova u okviru prvotnog postupka pred Službeničkim sudom Europske unije na temelju tužbe u predmetu F-124/13, u okviru žalbenog postupka na temelju predmeta T-309/15 P i u okviru ovog postupka na temelju predmeta T-742/16 RENV.
            
         
      (1)  SL C 52 od 22. 2. 2014. (predmet prvotno upisan pred Službeničkim sudom Europske unije pod brojem F-124/13).